CELEX: 62012CN0388
Language: lt
Date: 2012-08-16 00:00:00
Title: Byla C-388/12: 2012 m. rugpjūčio 16 d. Tribunale Amministrativo Regionale per le Marche (Italija) pateiktas prašymas priimti prejudicinį sprendimą byloje Comune di Ancora prieš Regione Marche

20.10.2012   
            
            
               LT
            
            
               Europos Sąjungos oficialusis leidinys
            
            
               C 319/4
            
         2012 m. rugpjūčio 16 d.Tribunale Amministrativo Regionale per le Marche (Italija) pateiktas prašymas priimti prejudicinį sprendimą byloje Comune di Ancora prieš Regione Marche
   
   (Byla C-388/12)
   2012/C 319/06
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per le Marche
   
   
      Šalys pagrindinėje byloje
   
   
      Pareiškėja: Comune di Ancora
   
   
      Atsakovas: Regione Marche
   
   
      Prejudiciniai klausimai
   
   
               1.
            
            
               Ar Reglamento (EB) n. 1260/1999 (1) 30 straipsnio 4 dalį reikia aiškinti taip, kad įvertinti, ar sutartį sudariusi institucija gavo didelių pajamų ir ar koncesininkui buvo suteikta neteisėta lengvata, galima tik patikrinus, ar projektas buvo iš esmės pakeistas?
               Jei atsakymas į 1 klausimą teigiamas,
               
                           a)
                        
                        
                           Ar minėtas straipsnis taikomas tik fiziniams pasikeitimams, t. y. kai atliktas darbas neatitinka aprašytojo projekte, kurį prašyta finansuoti, ar ir funkciniams pasikeitimams, ir, šiuo antruoju atveju, ar laikytina pasikeitimu iš esmės, kai įrenginys naudojamas „taip pat ir“, bet ne visų pirma, kitai veiklai nei ta, kuri nurodyta skelbime apie konkursą arba konkurso paraiškoje?
                        
                     Jei atsakymas į 1 klausimą neigiamas,
               
                           b)
                        
                        
                           Ar, turint mintyje tuos atvejus, kai viešasis finansavimas naudojamas darbams, kurių administravimas gali būti ekonomiškai naudingas, minėtas straipsnis taikomas tik tuo etapu, kai projektas įgyvendinamas, ar reikalavimas laikytis konkurso procedūros taisyklių toliau taikomas ir tuomet, kai projekto administravimas perduodamas kitam subjektui?
                        
                     
         
               2.
            
            
               Ar Reglamento (EB) n. 1260/1999 30 straipsnio 4 dalį reikia aiškinti taip, kad laikantis logikos ir teisės reikalavimų, išsiaiškinti, ar sutarties dėl administravimo sudarymas su trečiuoju subjektu iš tiesų teikia didelį grynąjį pelną arba neteisėtą lengvatą įmonei arba viešajam subjektui, reikia atsižvelgiant į tai, kaip atsakoma į prejudicinį klausimą (t. y. ar reikia skelbti konkursą), ar atvirkščiai — atsakant į klausimą, ar reikia skelbti konkursą, reikia atsižvelgti ir į konkrečias koncesijos santykių sąlygas?
            
         
      (1)  1999 m. birželio 21 d. Tarybos reglamentas (EB) Nr. 1260/1999 nustatantis bendrąsias nuostatas dėl struktūrinių fondų (OL L 161, p. 1; 2004 m. specialusis leidimas lietuvių k. 14 sk., 1 t., p. 31)